«Manchester Yunayted» jamoasi hujumchisi Ueyn Runi yozda «Everton» safiga o‘tadi. The Independent ma’lumotiga ko‘ra, mersisaydliklar klubi ushbu sobiq futbolchisi uchun yaqqol favorit hisoblanmoqda. «MYu» Runi bilan shartnomani bekor qilishga rozi, bu holda «Everton» uni tekinga o‘z safiga qo‘shib oladi. Runi yangi klubida haftasiga 150 ming funt miqdorida maosh oladi. Qayd etish kerakki, hozirda Runining Manchesterdagi maoshi miqdori haftasiga 300 ming funtga teng. Bundan oldinroq Runiga «Vest Hem» tomonidan qiziqish bildirilayotgani xabar qilingandi. Eslatib o‘tamiz, Runi 2004 yili «Everton»dan «MYu» safiga o‘tgandi. APLning joriy mavsumida ushbu 31 yoshli futbolchi 18 uchrashuvda maydonga tushdi va 2 gol urib, 5 golga hammualliflik qildi.